**vznesené Pripomienky v rámci medzirezortného pripomienkového konania**

Návrh poslankyne Národnej rady Slovenskej republiky Jarmily HALGAŠOVEJ na vydanie zákona, ktorým sa mení a dopĺňa zákon č. 469/2003 Z. z. o označeniach pôvodu výrobkov a zemepisných označeniach výrobkov a o zmene a doplnení niektorých zákonov v znení neskorších predpisov (tlač 1048)

|  |  |
| --- | --- |
| Počet vznesených pripomienok, z toho zásadných | 5 / 0 |

|  |  |  |
| --- | --- | --- |
| **Subjekt** | **Pripomienka** | **Typ** |
| **MHSR** | **K doložke vybraných vplyvov**Odporúčame predkladateľovi vypracovať aktuálnu Doložku vybraných vplyvov. Odôvodnenie: Od 10. 6. 2022 je v platnosti aktualizované znenie Jednotnej metodiky na posudzovanie vybraných vplyvov, v rámci ktorej došlo k aktualizácií samotnej Doložky, ako aj jej príloh.  | **O** |
| **MHSR** | **K doložke vybraných vplyvov**Odporúčame predkladateľovi vyznačiť vplyvy na podnikateľské prostredie a vypracovať Analýzu vplyvov na podnikateľské prostredie. Odôvodnenie: Daným návrhom sú priamo dotknutými osobami podnikateľské subjekty – výrobcovia, nakoľko sa zavádzajú grafické symboly pre zapísané označenie pôvodu výrobku a pre zapísané zemepisné označenie výrobku pre výrobky, ktoré nie sú výrobkami uvedenými v § 1 ods. 3 zákona č. 469/2003.  | **O** |
| **MŠVVaŠSR** | **Všeobecne**Odporúčame v predkladacej správe zohľadniť skutočnosť, že v ďalšom postupe legislatívneho procesu pri poslaneckom návrhu zákona je možné zmeniť len vlastný materiál pozmeňujúcim návrhom zákona, t.j. sprievodné dokumenty (napr. dôvodovú správu, doložku vplyvov) sa nemenia. | **O** |
| **MZSR** | **K materiálu ako celku**V celom texte zákona č. 469/2003 Z. z. odporúčame slová „uvádzanie na trh“ vo všetkých tvaroch nahradiť slovami „uvedenie na trh“ v príslušnom tvare. Odôvodnenie: Navrhuje sa precizovanie textu. | **O** |
| **ÚNMSSR ÚVSR** | **K návrhu zákona**Navrhujeme preveriť, či sa na návrh poslankyne Národnej rady Slovenskej republiky Jarmily HALGAŠOVEJ na vydanie zákona, ktorým sa mení a dopĺňa zákon č. 469/2003 Z. z. o označeniach pôvodu výrobkov a zemepisných označeniach výrobkov a o zmene a doplnení niektorých zákonov v znení neskorších predpisov (tlač 1048) (ďalej len „návrh zákona“) vzťahuje vnútrokomunitárne pripomienkové konanie (ďalej len „VPK“). Ak sa vzťahuje, navrhujeme predložiť návrh zákona na VPK a v tejto súvislosti primerane upraviť samotný návrh zákona a predkladaciu správu - do návrhu zákona doplniť v súlade s § 4 ods. 1 písm. b) zákona č. 55/2018 Z. z. o poskytovaní informácií o technickom predpise a o prekážkach voľného pohybu tovaru v znení zákona č. 260/2020 Z. z. odkaz na smernicu (EÚ) 2015/1535 a v predkladacej správe uviesť, že návrh zákona bude predmetom VPK (čl. 18 ods. 1 písm. c) Legislatívnych pravidiel vlády SR). Odôvodnenie: Návrhom zákona sa zavádzajú grafické symboly pre označenie pôvodu výrobku a pre zemepisné označenie výrobku pre nepoľnohospodárske výrobky. Podľa predkladacej správy ide o národnú úpravu a obdobná úprava na úrovni EÚ nie je zavedená. Uvedené požiadavky by sa mohli považovať za technické požiadavky v zmysle zákona č. 55/2018 Z. z. o poskytovaní informácií o technickom predpise a o prekážkach voľného pohybu tovaru v znení neskorších predpisov a návrh zákona za technický predpis podľa § 2 písm. i) zákona č. 55/2018 Z. z. o poskytovaní informácií o technickom predpise a o prekážkach voľného pohybu tovaru, ktorý by mal byť predložený na VPK podľa smernice (EÚ) 2015/1535. Predpis, na ktorý sa vzťahuje notifikačná povinnosť podľa smernice (EÚ) 2015/1535 a ktorý nebol takýmto spôsobom oznámený, nie je podľa Rozhodnutia Európskeho súdneho dvora C-194/94 v prípade „CIA Security“ vymožiteľný.  | **O** |
| **ÚJDSR** | Odoslané bez pripomienok |  |
| **MFSR** | Odoslané bez pripomienok |  |
| **PMÚSR** | Odoslané bez pripomienok |  |
| **NBS** | Odoslané bez pripomienok |  |
| **MSSR** | Odoslané bez pripomienok |  |
| **MPSVRSR** | Odoslané bez pripomienok |  |
| **NBÚ** | Odoslané bez pripomienok |  |
| **MPRVSR** | Odoslané bez pripomienok |  |
| **ÚGKKSR** | Odoslané bez pripomienok |  |
| **MKSR** | Odoslané bez pripomienok |  |
| **MDaVSR** | Odoslané bez pripomienok |  |
| **MOSR** | Odoslané bez pripomienok |  |
| **AZZZ SR** | Odoslané bez pripomienok |  |
| **ŠÚSR** | Odoslané bez pripomienok |  |
| **MZVEZ SR** | Odoslané bez pripomienok |  |
| **GPSR** | Odoslané bez pripomienok |  |
| **MIRRI SR** | Odoslané bez pripomienok |  |
| **MŽPSR** | Odoslané bez pripomienok |  |

|  |
| --- |
| Vysvetlivky k použitým skratkám v tabuľke: |
| O – obyčajná |
| Z – zásadná |